Бліжэйшым часам ва Украіне будуць дзяліць міністэрскія партфелі, разбірацца, з кім і супраць каго можна сябраваць у Вярхоўнай Радзе, даказваць сваю рацыю ў выніках падліку галасоў. На Беларусь, хутчэй за ўсё, гэтыя эмацыйныя працэсы ніяк не паўплываюць. Аднак ёсць і меркаванні, што калі ўкраінскай палітычнай эліце ёсць чаму павучыцца ў беларускага кіраўніцтва, то ў нейкі момант той, каго беларускі лідар раіў праверыць на вашывасць, можа звярнуцца ў Беларусь па кансультацыі.